ОПИС И СПЕЦИФИКАЦИЈА ПРЕДМЕТА, УСЛОВИ ИСПОРУКЕ  ИЛИ ИЗВРШЕЊА

ПОДАЦИ О ПРЕДМЕТУ ЈАВНЕ НАБАВКЕ
[bookmark: _Hlk69798267]Предмет набавке: набавка радова – Изградња стадиона Јединство са пратећом инфраструктуром у Крушевцу.
Назив и ознака из општег речника набавке: 
45200000 – радови на објектима или деловима објеката високоградње и нискоградње.
ВРСТА И ОПИС РАДОВА КОЈИ СУ ПРЕДМЕТ НАБАВКЕ, НАЧИН СПРОВОЂЕЊА КОНТРОЛЕ
       Врста и опис радова који су предмет набавке дати су у  Обрасцу Предмер и предрачун радова који су саставни део конкурсне документације и понуде. 
       Контрола извршења извођења радова спроводиће стручни надзор и Служба за економски развој, инвестиције и грађевинско земљиште - Одељење за инвестиције, привреду и заштиту животне средине Градске управе града Крушевца, а понуђач је дужан да у предвиђеном року изврши захтеване радове. 
НАЧИН И РОК ПЛАЋАЊА
Плађање се врши уплатом на рачун понуђача по достављеним и овереним привременим и окончаној ситуацији у року до 45 дана од дана пријема исте. Ситуације морају бити оверене од стране одговорног извођача радова, Стручног надзора и представника Наручиоца. Понуђачу није дозвољено да захтева аванс.

ВРСТА, САДРЖИНА И НАЧИН ПОДНОШЕЊА, ВИСИНА И РОКОВИ ОБЕЗБЕЂЕЊА ИСПУЊЕЊА ОБАВЕЗА 
ИЗАБРАНИ ПОНУЂАЧ ЈЕ ДУЖАН ДА ДОСТАВИ:
		Банкарску гаранцију за добро извршење посла - најкасније 7 дана од дана закључења уговора, која ће бити неопозива, без права на приговор, са клаузулама: безусловна и платива на први позив. Банкарска гаранција за добро извршење посла издаје се у висини не мањој од 5% од укупне вредности уговора без ПДВ-а, са роком важности који је 30 дана дужи од уговореног рока за завршетак радова, у корист  Наручиоца Градске управе града Крушевца. Ако се за време трајања уговора промене рокови за извршење уговорне обавезе, важност банкарске гаранције за добро извршење посла мора се продужити.
Наручилац ће уновчити банкарску гаранцију за добро извршење посла у случају да понуђач не буде извршавао своје уговорне обавезе у роковима и на начин предвиђен уговором. 
Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова.
	      Банкарску гаранцију за отклањање грешака у гарантном року - Изабрани понуђач се обавезује да у тренутку примопредаје радова преда наручиоцу банкарску гаранцију за отклањање грешака у гарантном року, која ће бити неопозива, без права на приговор, са клаузулама: безусловна и платива на први позив. Банкарска гаранција за отклањање грешака у гарантном року се издаје у висини не мањој од 5% од укупне вредности изведених радова без ПДВ-а, у корист Наручиоца Градске управе града Крушевца. Рок важности банкарске гаранције мора бити 5 дана дужи од гарантног рока. 
		Наручилац ће уновчити банкарску гаранцију за отклањање грешака у гарантном року у случају да изабрани понуђач не изврши обавезу отклањања недостатака који би могли умањити могућност коришћења предмета уговора у гарантном року. 
		По извршењу свих уговорених обавеза понуђача средства финансијског обезбеђења ће бити враћена.
РОК ВАЖЕЊА ПОНУДЕ
Рок важења понуде је минимум 60 (шездесет) дана од дана јавног отварања понуда.
У случају истека рока важења понуде, Наручилац ће у писаном облику затражити од понуђача продужење рока важења понуде, у складу са чланом 137. став 2. Закона о јавним набавкама. Понуђач који прихвати захтев за продужење рока важења понуде не може мењати понуду.
РОК ЗА ИЗВОЂЕЊЕ РАДОВА
Понуђач је дужан да изведе радове у року од 90 (деведесет) дана од дана увођења у посао од стране стручног надзора.
ГАРАНТНИ РОКОВИ 
Гарантни рок за све изведене радове износи 24 месеца рачунајући од дана примопредаје радова и потписивања одговарајућег Записника о завршетку радова.
	Гарантни рок за уграђену опрему и коришћене материјале је гарантни рок произвођача уграђене опреме или материјала, који тече од дана извршене примопредаје радова.
МЕСТО ИЗВОЂЕЊА РАДОВА
Улица Аеродромска бб, Стадион ФК „Јединство 1936“  на делу кат. пар. бр. 2637/1 КО Крушевац у Крушевцу.
ОДЛУКА О ДОДЕЛИ УГОВОРА
	Рок у коме ће Наручилац донети одлуку о додели уговора је 30 (тридесет) дана од дана јавног отварања понуда на порталу јавних набавки.
	Након доношења одлуке о додели уговора, Наручилац ће објавити напред наведену одлуку на Порталу јавних набавки у року од 3 (три) дана од дана доношења исте.
	Ако поједини подаци из одлуке представљају пословну тајну у смислу закона којим се уређује заштита пословне тајне или представљају тајне податке у смислу закона којим се уређује тајност података, ти подаци из одлуке се неће објавити. 
ЗАКЉУЧЕЊЕ УГОВОРА
	Наручилац је дужан да уговор о јавној набавци достави понуђачу којем је уговор додељен у року од десет дана од дана протека рока за подношење захтева за заштиту права.
	На основу чл.151.ст.2. тачка 3. Закона о јавним набавкама, Наручилац може и пре истека рока за подношење захтева за заштиту права закључити уговор о јавној набавци ако је поднета само једна понуда. Одлуку о додели уговора наручилац објављује на Порталу јавних набавки (portal.ujn.gov.rs).
	У случају да понуђач чија је понуда изабрана као најповољнија одбије да закључи уговор, Наручилац може закључити уговор са првим следећим најповољнијим понуђачем.

А. Постојеће стање 
Локација се налази у оквиру ПДР „Стари аеродром фаза 2“, у југоисточном делу града. У непосредном је контакту са садржајима планираног вишепородичног становања и комерцијалних делатности, а од постојећег породичног становања је дели улица Аеродромска.  Највећи део предметне локације чини самоникла вегетација ливадског типа. У североисточном делу се налази  фудбалски терен са природном травом који је ограђен металном оградом. 
Б. Планирани радови 
Предмет  пројекта је изградња стадиона ФК Јединство са пратећом инфраструктуром у Крушевцу (атлетска стаза и терен са вештачком травом), изградња источне и западне трибине. 










